./data/phi0474/phi056/phi0474.phi056.perseus-lat1.xml
quae de te in senatu egerim, quae in contione maxima dixerim, aliorum te litteris malo cognoscere ; illud tibi persuadeas velim, me omnia quae ad tuam dignitatem augendam pertinebunt, quae est per se amplissima, summo semper studio suscepturum et defensurum  quod quamquam intellego me cum multis esse facturum, tamen appetam huius rei principatum